बिहार के जमुई में मोस्ट वांटेड अपराधी पुलिस के हत्थे चढ़ा
जमुई। लक्ष्मीपुर थाने की पुलिस ने शनिवार को वर्षो से फरार चल रहे कुख्यात अपराधी रामचन्द्र तांती को बेला गांव स्थित उसके घर से गिरफ्तार कर लिया है। पुलिस को यह कामयाबी गुप्त सूचना के आधार पर की गई छापेमारी के बाद मिली है। हालांकि, उसके घर से तलाशी के दौरान पुलिस को कुछ भी आपत्तिजनक समान बरामद नहीं हुआ है।
था मोस्ट वांटेड
कुख्यात अपराधी की गिरफ्तारी की जानकारी देते हुए एसपी दीपक बर्णवाल ने बताया कि लक्ष्मीपुर और झाझा थाना का मोस्ट वांटेड रामचन्द्र तांती के खिलाफ हत्या, अपहरण, लूट जैसे आधा दर्जन से अधिक संगीन मामले दर्ज है। उन्होंने बताया कि वर्ष 2012 के 17 फरवरी को पुस्तैया निवासी मधुसूदन तांती और इसी साल के २५ मार्च को करीमन तांती की हत्या व झाझा के प्रकाश नइया के अपहरण का प्रमुख आरोपी है। आर्म्स एक्ट में भी कई बार जेल भी जा चुका है।
सरगना गिरफ्तार
एसपी ने बताया कि सोनो थाना क्षेत्र के लहड़नियाटांड गांव में पुलिस ने छापेमारी कर सड़क लुटरा गिरोह का सरगना आनंद यादव को गिरफ्तार किया है। उसके पास से लूट की एक बाइक और एक मोबाइल भी बरामद किया है। उन्होंने बताया कि वह अपने साथियों के साथ देवघर-जमुई मुख्यमार्ग पर यात्री वाहनों को अपना निशाना बनाता था। पुलिस को वर्षो से इसकी तलाश थी। गिरफ्तार सरगना के खिलाफ सोनो और झाझा थाना में कई मामले दर्ज है। एसपी ने बताया कि गिरोह में शामिल पिंटू यादव, छोटू यादव, गौतम रावत, बवन यादव, लक्ष्मण कसेरा, अशोक पांडेय उर्फ बंटी, सलाउद्दीन अंसारी, मो. इजराइल सहित कई साथी फरार है।
पानी के लिए व्यक्ति की चाकू मार कर हत्या
बांका। बौंसी थाना क्षेत्र के गोखुला गांव में शनिवार को चापाकल से पहले पानी भरने के सवाल पर एक व्यक्ति नारायण राउत (४५) को चाकू मार कर हत्या कर दी गई। हत्या के बाद पानी लेने के लाइन में लगे अन्य लोग डर के भाग खड़े हुए। घटना की सूचना मिलते ही मौके पर पहुंची थाने की पुलिस ने शव को अपने कजे में लिया और पोस्टमार्टम के लिए बांका भेज दिया।
कैसे हुई हत्या
प्रत्यक्षदर्शियों ने पुलिस को बताया कि चापाकल पर कई पुरुष व महिला एक साथ पानी लेने के लिए पहुंच जाने के कारण पहले पानी लेने के सवाल आपस में ही एक-दूसरे से उलझ गए। इस बीच नारायण राउत पानी भरने लगा। लेकिन वहां मौजूद लोगों में से किसी एक ने उसे चाकू मार दिया। मौके पर ही उसकी मौत हो गई। नारायण की मौत होते ही मौजूद अन्य लोग भाग निकले।
मृतक के परिजनों ने गांव के ही बजरंगी राउत, राम राउत, नीलम देवी, वीणा देवी और अन्य के खिलाफ थाने में प्राथमिकी दर्ज कराया है। पुलिस जल्द ही सभी आरोपी को गिरफ्तार कर जेल भेजेगी।
राजेश मंडल, थानाध्यक्ष, बौंसी
डॉक्टर की लापरवाही से गर्भवती महिला की मौत, मामला दर्ज
भागलपुर। शहर के तिलकामांझी चौंक से सटे एक महिला चिकित्सक सरस्वती पांडेय की क्लिनिक में डिलीवरी कराने के लिए भर्ती की गई गर्भवती महिला बवीता देवी की मौत डॉक्टर की लावरवाही से हो जाने का मामला प्रकाश में आया है। हालांकि, चिकित्सक ने महिला का ऑपरेशन कर एक नवजात शिशु को बचाने में कामयाब रहे हैं। मृतका साहू परबत्ता (नवगछिया) थाना क्षेत्र के खगड़ा गांव की रहने वाली थी। महिला का पति गजेन्द्र कुंवर राउरकेला स्थित स्टील फैक्ट्री में इंजीनियर के पद पर तैनात है। मृतका का परिजन डॉक्टर पर लापरवाही का आरोप लगाते हुए बरारी थाना में मामला दर्ज कराया है। पुलिस शव को पोस्टमार्टम में भेज मामले का अनुसंधान प्रारंभ कर दिया है।
क्या है चिकित्सक पर आरोप
महिला का देवर वीरेन्द्र कुंवर ने बरारी थाने को दिए लिखित आवेदन में चिकित्सक सरस्वती पांडेय और उनके पति डॉक्टर महेश कुमार पर आरोप लगाते हुए कहा है कि शुक्रवार की शाम डिलीवरी के लिए भर्ती कराया गया था। लेकिन चिकित्सक ने उनकी भाभी के शरीर में पानी कम होने की वजह बता कर ऑपरेशन कर दिया। इस दौरान महिला ने एक नवजात शिशु को जन्म दिया। ऑपरेशन के कुछ देर बाद से ही महिला की तबियत बिगड़ गई और शरीर के कई हिस्सों में खून का थक्का जमा गया। आनन-फानन में महिला को मायांगज रेफर कर दिया जहां, उसकी मौत हो गई। परिजन का आरोप था कि दंपति डॉक्टर ने ऑपरेशन करने के बाद ठीक तरीके देखभाल नहीं किया। जिस कारण महिला की मौत हो गई उन्होंने मामले को पुलिस में नहीं ले जाने के बदले पांच लाख रुपए लेकर रफादफा करने का पेशकश किया था।
मृतका का देवर ने डॉक्टर दंपति पर लापरवाही का मामला दर्ज कराया है। शव को पोस्टमार्टम में भेज दिया गया है। रिपोर्ट का इंतजार किया जा रहा है। इसके बाद आगे की कार्रवाई की जाएगी।
अमर कुमार, थानाध्यक्ष, बरारी
मांगों के समर्थन में एक्टू ने फूंका मुख्यमंत्री का पुतला
भागलपुर। नीतीश-मोदी की सरकार द्वारा मनरेगा मजदूरों के साथ की जा रही गद्दारी एवं हकमारी के खिलाफ मनरेगा मजदूरों के राज्यव्यापी हड़ताल के समर्थन में शनिवार को सैंकड़ों निर्माण व अन्य असंगठित श्रमिकों ने एक्टू के बैनर तले शहर के तिलकामांझी चौंक पर प्रदर्शन किया एवं मनरेगा मजदूरों की लड़ाई, संघर्ष के साथ एकजुटता का इजहार किया। झंडा-बैनर व मांगों की पट्टिकाओं से लैस मजदूर नारों के साथ प्रदर्शनकारी नीतीश कुमार का पूतला भी फूंका।
लूट योजना तब्दील मनरेगा
प्रदर्शन का नेतृत्व कर रहे एक्टू के जिला सचिव मुकेश मुक्त ने संबोधित करते हुए कहा कि बिहार में मनरेगा को लूट की योजना में तदील कर दिया है। दलाल, बिचौलिया, अफसर, राजनेता और ठेकेदार फर्जीवाड़ा कर मालामाल हो रहे हैं। बिहार में सबसे ज्यादा जॉब कार्डधारी होने के बावजूद मजदूरों को सबसे कम काम मिल रहा है।
कटौती से चरित्र उजागर
सचिव ने कहा कि न्यूनतम मजदूरी दर 168 रुपए में 30 रुपए की मनरेगा मजदूरी में कटौती कर रा%य सरकार ने गरीब मजदूरों का विरोधी चरित्र उजागर करता है। बढ़ती महंगाई के दौर में मजदूरी दर में वृद्धि के बजाय कटौती कर राज्य सरकार ने मजदूर विरोधी का रिकार्ड बनाया है।
सड़क हादसे में युवक की मौत
नवगछिया। अनुमंडल के रंगरा थाना क्षेत्र के मदरौनी चौंक के समीप शनिवार को एनएच ३१ मुख्यमार्ग को पार कर रहे एक युवक लिपिक मंडल (३५) को ट्रक ने रौंद डाला। मौके पर ही युवक की दर्दनाक मौत हो गई। मृतक महेशखुंट (खगड़िया) थाना क्षेत्र के गोविंदपुर गांव का रहने वाला था। घटना के बाद ट्रक को चालक भाग निकलने में कामयाब रहा। युवक की मौत से आक्रोशित स्थानीय लोगों ने मुख्यमार्ग को कुछ देर के लिए जाम कर दिया। थानाध्यक्ष सुभाष वैद्यनाथन ने जामस्थल पर पहुंच कर लोगों को समझा-बुझा का जाम हटवाया और शव को पोस्टर्माटम के लिए नवगछिया भेज दिया। सड़क जाम के कारण कुछ देर के लिए मार्ग के दोनों तरफ सैंकड़ों गाड़ियों की लंबी कतार लग गई थी।
bho_Deva hin_Deva kas_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva mar_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva